Η **Αναστασία Κωστάκη** (Αθήνα, 26 Μαρτίου 1978) είναι Ελληνίδα πρώην διεθνής αθλήτρια καλαθοσφαίρισης και νυν προπονήτρια. Έχει ύψος 1,72 μ. βάρος 65 κ. και αγωνιζόταν στη θέση του Πόιντ γκαρντ. Θεωρείται μια από τις κορυφαίες Ελληνίδες παίκτριες όλων των εποχών, ενώ είναι η πρώτη Ελληνίδα που αγωνίστηκε στο ΝΒΑ γυναικών (WNBA), όταν έπαιξε το 2006 στους Χιούστον Κόμετς. Είναι η τρίτη γυναίκα που έγινε πρέσβειρα ΝΒΑ στην Ευρώπη.

Σταδιοδρομία
------------

### Ως αθλήτρια

Ξεκίνησε να παίζει μπάσκετ σε ηλικία εννέα ετών. Ήταν το 1987, όταν η Εθνική Ελλάδος με ηγέτη το Νίκο Γκάλη κατέκτησε το Ευρωπαϊκό Πρωτάθλημα. Ξεκίνησε την πορεία της σε ένα συνοικιακό σωματείο, τον Δ.Α.Σ. Άνω Λιοσίων, που όμως είχε την καλλιέργεια του γυναικείου μπάσκετ σε προτεραιότητα.

Η Κωστάκη, από το 1997, με την παρότρυνση της Κατερίνας Δελή, είχε μετεγγραφεί στον "Α.Σ. Ακαδημία 1975". Ταυτόχρονα αλλάζει ρόλο στο γήπεδο και καθιερώνεται ως πόιντ-γκαρντ αντί για σούτινγκ-γκαρντ που αγωνιζόταν ως τότε. Το 1999 πηγαίνει στον Αστέρα Εξαρχείων, όπου αγωνίζεται με επιτυχία για τρεις περιόδους. Η παρουσία της ανεβάζει τις απαιτήσεις της ομάδας, η οποία τερματίζει στην 3η θέση για δύο συνεχείς χρονιές, το 2000-01 και το 2001-02 και συμμετέχει στις ευρωπαϊκές διοργανώσεις. 

Νέοι ορίζοντες ανοίγονται για την Κωστάκη και αποφασίζει να συνεχίσει σε ευρωπαϊκούς συλλόγους, με καλύτερες οικονομικές απολαβές. Από το 2002 ως το 2007 παίζει σε Ιταλία, Γαλλία και Ρωσία συλλέγοντας εμπειρίες. Το Μάιο του 2006 καταφέρνει το πρωτοφανές για Ελληνίδα μπασκετμπολίστρια. Υπογράφει στους Χιούστον Κόμετς και αγωνίζεται την καλοκαιρινή σεζόν στο ΝΒΑ γυναικών. Παίζει 32 ματς ως τον πρώτο γύρο των πλέι-οφ, με καλές επιδόσεις: 67 πόντους, 25 ριμπάουντ, 19 ασίστ και 7 κλεψίματα. 

Το 2008 επιστρέφει στην Α1 για μια σεζόν στον Παναθηναϊκό, δανεική από τον Αστέρα Εξαρχείων (στον οποίο ανήκουν τα δικαιώματα στην Ελλάδα) και το 2009 ξαναφεύγει, αυτή τη φορά για τη σλοβακική Κόζιτσε, με την οποία είχε συνεργαστεί ξανά το 2007 για δύο μόνο ματς. Όμως, η κακή χημεία με τον κόουτς της ομάδας και η μη χρησιμοποίησή της στα ματς της Ευρωλίγκα, είχε ως αποτέλεσμα την αμοιβαία διακοπή της συνεργασίας στις 30 Νοεμβρίου 2009. Προηγουμένως είχε βοηθήσει την Κόζιτσε να πετύχει την πρώτη της νίκη στην Ευρωλίγκα επικρατώντας της USK Πράγας με 73-70, σε ένα ματς που αποτελούσε μια ελληνική "μονομαχία" ανάμεσα στις κορυφαίες Ελληνίδες μπασκετμπολίστριες, την Αναστασία Κωστάκη και την Εβίνα Μάλτση. Η Κωστάκη σε 22 λεπτά είχε 3 πόντους, 2 ασίστ και ένα κλέψιμο, η Μάλτση ήταν καλύτερη στο παρκέ, αν και ηττήθηκε στο τέλος, αφού σε 34 λεπτά είχε 21 πόντους, 3 ριμπάουντ και ένα κλέψιμο. Τελικά μένει στη Σλοβακία για τέσσερις σεζόν.

Στις 30 Ιανουαρίου 2014, επιστρέφει στην Ελλάδα για λογαριασμό του Παναθηναϊκού και μένει μέχρι το τέλος της σεζόν, λαμβάνοντας την τρίτη θέση στο ελληνικό πρωτάθλημα.

Τη σεζόν 2014-15, αγωνίζεται στον Αθηναϊκό. Αναδεικνύεται κορυφαία σκόρερ της ομάδας στην κανονική περίοδο με 244 πόντους σε 17 αγώνες (14,35 κατά μ.ό.). Ο Αθηναϊκός έκλεισε τη σεζόν στην 8η θέση. 

Τον Σεπτέμβριο του 2015, ανακοινώνεται από τον Πρωτέα Βούλας. Ο Πρωτέας ήταν και η τελευταία ομάδα της πολύχρονης καριέρας της. 

### Ως προπονήτρια

Το 2016 ήταν βοηθός προπονητή, στην Εθνική ομάδα νεανίδων U18 στο Πανευρωπαϊκό πρωτάθλημα, που διεξήχθη στη Βοσνία, η οποία κατέκτησε το ασημένιο μετάλλιο.

Από τον Οκτώβριο του 2019, είναι Επικεφαλής Προπονήτρια, στην ακαδημία καλαθοσφαίρισης που ίδρυσαν τα αδέλφια Αντετοκούνμπο.

Στις 25 Νοεμβρίου 2019, ανακοινώθηκε ότι μπαίνει στο προπονητικό τιμ του Παναθηναϊκού.

Στην Εθνική ομάδα
-----------------

Η Αναστασία Κωστάκη, για μια δεκαετία, υπήρξε βασικό στέλεχος της Εθνικής Γυναικών, με την οποία έχει λάβει στις εξής διεθνείς διοργανώσεις:

* 1996: Ευρωμπάσκετ νεανίδων (κάτω των 18), προκριματική και τελική φάση.
* 1999: Ευρωμπάσκετ, α΄ και β΄ προκριματική φάση.
* 2001: Ευρωμπάσκετ, τελική φάση (10η θέση).
* 2003: Ευρωμπάσκετ, τελική φάση (9η θέση).
* 2004: Ολυμπιάδα Αθήνας, 7η θέση.
* 2007: Ευρωμπάσκετ, τελική φάση (13η θέση)

Συνολικά με το εθνόσημο γυναικών αγωνίστηκε σε 123 αγώνες με 1.233 πόντους (μ.ο: 10.02).

Τίτλοι - Διακρίσεις
-------------------

### Ατομικές

* 2001-02 (πρωτάθλημα Α1): Πρώτη στις ασίστ, στα κερδισμένα φάουλ και στις ελεύθερες βολές και 3η σκόρερ.
* 2002-03 (Πρωτάθλημα Γαλλίας): Επιλογή στο Ολ Σταρ.
* 2005-06 (Πρωτάθλημα Γαλλίας): κορυφαία πόιντ-γκαρντ.
* 2006-07: Επιλογή στην Πρώτη Ομάδα της Ευρώπης (All-European First Team) από το eurobasket.com.

### Ομαδικές

* 2006: EuroCup Γυναικών: φιναλίστ με την Αιξ αν Προβάνς

Προσωπική ζωή
-------------

Η Αναστασία Κωστάκη γεννήθηκε στην Αθήνα στις 26 Μαρτίου 1978. Οι γονείς της ονομάζονται Κωνσταντίνος και Κατερίνα και έχει δυο αδέρφια, τη Δήμητρα και το Νίκο. Αθλητικό της πρότυπο αποτελεί ο Νίκος Γκάλης. Είναι τελειόφοιτη των Τ.Ε.Φ.Α.Α Αθηνών και παράλληλα κάτοχος διπλώματος Basketball FIBA PRO1, της Σχολής Προπονητών Μπάσκετ (Α κατηγορίας).

Αναφορές
--------

1. ↑   FIBA Europe.com Profile
2. ↑  «Αναστασία Κωστάκη: Πρέσβειρα του ΝΒΑ στην Ευρώπη!». *Eurohoops*. 12 Φεβρουαρίου 2020. Ανακτήθηκε στις 9 Απριλίου 2020.
3. ↑  «Σαν σήμερα η Κωστάκη έγινε η πρώτη Ελληνίδα μπασκετμπολίστρια στο WNBA!». *www.gazzetta.gr*. Ανακτήθηκε στις 25 Μαΐου 2021.
4. ↑  Μαρ. 2019 21:04, Επιμέλεια: Κώστας Αυγουστάκης Δημοσίευση: 21. «Αναστασία Κωστάκη: Ήταν όνειρο μου να παίξω στο WNBA». *www.sport24.gr* (στα Αγγλικά). Ανακτήθηκε στις 9 Απριλίου 2020.
5. ↑  WePlayBall - Γυναικείο Μπάσκετ, Αποτελέσματα, Συνεντεύξεις, Νέα - Ανακοινώσεις, Αφιερώματα - Η απάντηση της Αναστασίας Κωστάκη!
6. ↑  Basket Net - ΓΥΝΑΙΚΕΣ - Η Κωστάκη κέρδισε τη Μάλτση![*νεκρός σύνδεσμος*]
7. ↑  Καρβούνη, Μαρία (7 Φεβρουαρίου 2014). «Παναθηναϊκός: Ντεμπούτο η Κωστάκη (photos)». *Onsports.gr*. Ανακτήθηκε στις 9 Απριλίου 2020.
8. ↑  shape (8 Σεπτεμβρίου 2014). «Ανακοίνωσε Κωστάκη ο Αθηναϊκός». *Βύρωνας.gr*. Ανακτήθηκε στις 9 Απριλίου 2020.
9. ↑  Σεπ. 2015 12:33, Επιμέλεια: Γρηγόρης Καρακάσης Δημοσίευση: 28. «Η Κωστάκη στον Πρωτέα Βούλας». *www.sport24.gr* (στα Αγγλικά). Ανακτήθηκε στις 9 Απριλίου 2020.
10. ↑  «Αναστασία Κωστάκη: «Μπήκα στην AntetokounBros Academy θέλοντας να γίνω καταρχήν καλύτερος άνθρωπος»». *LiFO*. Ανακτήθηκε στις 9 Απριλίου 2020.
11. ↑  «Στο τεχνικό τιμ της γυναικείας ομάδας μπάσκετ του Παναθηναϊκού Κωστάκη και Ζιάκας». *sport-fm.gr*. Ανακτήθηκε στις 9 Απριλίου 2020.

Εξωτερικές συνδέσεις
--------------------

* Αναστασία Κωστάκη, στατιστικά στοιχεία αθλητή στον επίσημο ιστότοπο της Ελληνικής Ομοσπονδίας Καλαθοσφαίρισης (Ελληνικά).
* WNBA.com Profile
* 

  


|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Γυναικών FIBA 2001 - 10η θέση |
| --- |
|  |
| 000 | 
* 4 Καββαδία
* 5 Κωστάκη
* 6 Δελή
* 7 Παπαηλία
* 8 Τασουλή
* 9 Μάλτση
* 10 Σαρέγκου
* 11 Βολωνάκη
* 12 Νικολαΐδου
* 13 Σαμορούκοβα
* 14 Πρασσά
* 15 Κλιγκοπούλου
* Προπ: ?
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Γυναικών FIBA 2003 - 9η θέση |
| --- |
|  |
| 000 | 
* 4 Πρασσά
* 5 Κωστάκη
* 6 Δελή
* 7 Γκουζίνη
* 8 Τασουλή
* 9 Μάλτση
* 10 Σαρέγκου
* 11 Λύμουρα
* 12 Νικολαΐδου
* 13 Σαμορούκοβα
* 14 Βασιλείου
* 15 Κλιγκοπούλου
* Προπ: ?
 |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ολυμπιακοί Αγώνες καλαθοσφαίριση γυναικών 2004 - 7η Θέση |
| --- |
|  |
| 000 | 
4 Καββαδία  · 5 Κωστάκη  · 6 Δελή  · 7 Καλέντζου  · 8 Τασουλή  · 9 Μάλτση  · 10 Σαρέγκου  · 11 Βασιλείου  · 12 Σταχτιάρη  · 13 Σαμορούκοβα  · 14 Χριστοφοράκη  · 15 Κλιγκοπούλου  · C Μίσσας |  |

 |

|  |  |  |  |  |  |
| --- | --- | --- | --- | --- | --- |
| 

| π • σ • ε
Εθνική Ελλάδος - Ευρωπαϊκό Πρωτάθλημα Γυναικών FIBA 2007 - 13η θέση |
| --- |
|  |
| 000 | 
* 4 Καλέντζου
* 5 Κωστάκη
* 6 Χατζηνικολάου
* 7 Σπαθάρου
* 8 Καλτσίδου
* 9 Μάλτση
* 10 Σαρέγκου
* 11 Σταχτιάρη
* 12 Παπαμιχαήλ
* 13 Κοσμά
* 14 Βασιλείου
* 15 Νικολαΐδου
* Προπ: Μίσσας
 |  |

 |